Isoa de Çipro
L'Isoa de Çipro a l'è un'isoa do Mâ Mediterraneo de levante, a tersa pe grandessa, appreuvo a a Siçilia e a Sardegna, scitöâ a sud da penisoa de l'Anatolia; geògraficamente a l'è parte de l'Asia, ma politicamente a g'ha di forti legammi co l'Euròpa.
Çipro a mesua 240 km de latituddine e 100 de longituddine e a l'è 75 km a sud da Turchia, e 105 a ponente da [[Sciria] e 108 do Libano, 380 km a nord de l'Egitto e 800 km da a tæraferma grega.
L'Isoa de Çipro a l'è divïsa politicamente inte doi stati. Un o l'è a Repubbrica de Çipro, l'ätro o l'è a Repubbrica Turca do Nord de Çipro. A primma a l'è parte da Comunitæ Europea, a segonda a l'è unn-a naçion reconosciöa da Turchia soö.
A çittæ de Nicoxia a l'è divïsa in doe parte ascì. A Nord o territöio turco, a Sud quello grego.
A costion de a Repubbrica Turca do Nord a l'è unn-a de e caxoin de lite tra a Comunitæ Europea e a Turchia in te trattative pe l' intrâ da Turchia in ta Communitæ.
Tra i territöi controllæ da e doe naçioin ghe unn-a zona occupâ da i sordatti de Naçioin Unïe, dïta Linea Verde.
In te l'isoa de Çipro gh'è doe baxi militæ britanneghe ascì: Akrotiri e Dhekelia.
lij_Latn lij_Latn lij_Latn lij_Latn lij_Latn lij_Latn lij_Latn lij_Latn